

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

15 Ιουλίου, 2023

**Δελτίο Τύπου 2**

**Αυτοκίνητο παρέσυρε δύο πρόσωπα και τα τραυμάτισε σοβαρά στην Πάφο**

Γύρω στις 11.45 χθες βράδυ, αυτοκίνητο που οδηγούσε 50χρονος στην οδό Ικάρου στην Πάφο, κάτω από συνθήκες που διερευνώνται από την Αστυνομία, παρέσυρε και τραυμάτισε άντρα και γυναίκα ηλικίας 65 και 63 ετών αντίστοιχα, οι οποίοι τη δεδομένη στιγμή επιχειρούσαν να διασταυρώσουν το δρόμο.

Οι δύο πεζοί μεταφέρθηκαν με ασθενοφόρο στο Γενικό Νοσοκομείο Πάφου όπου διαπιστώθηκε ότι έφεραν πολλαπλά κατάγματα. Ο 65χρονος κρατήθηκε για νοσηλεία στην Μονάδα Εντατικής Θεραπείας ενώ η γυναίκα υποβλήθηκε σε χειρουργική επέμβαση λόγω εσωτερικής αιμορραγίας. Και οι δύο νοσηλεύονται σε σοβαρή κατάσταση.

Στον οδηγό του οχήματος διενεργήθηκε έλεγχος αλκοτέστ με μηδενική ένδειξη, ενώ η Τροχαία Πάφου συνεχίζει τις εξετάσεις.

 Κλάδος Επικοινωνίας